દરમ્યાન ત્યાં આવી ચઢેલા એક છોકરાને પુછતાં સામે આવેલી રેલવે લાઈન ઉપર જઈ આવો તેમ કહ્યું હતુ. જેથી આબુદહુસેન થોડે દુર રેલવે લાઈન ઉપર ખુલ્લામાં કુદરતી હાજતે ગયા હતા. પરત ફરતી વખતે નજીકની રેલવે લાઈન ઉપર સુઈ રહેલો એક શખ્સ આવી ચઢ્યો હતો અને આબીદહુસેને ખભે ભરાવેલો થેલો લૂંટવાનો પ્રયાસ કર્યો હતો પરંતુ તેઓએ પ્રતિકાર કરીને દોટ મુકી હતી જેથી પેલો શખ્સ પણ પાછળ પડ્યો હતો અને બુશર્ટ પકડતાં ફાટી જવા પામ્યું હતુ જેથી ધક્કો મારીન ેપાડી દીધા બાદ ગડદાપાટુનો માર મારીને પાછળના ખીસ્સામાં રોકડા ૭ હજાર લૂંટી લીઘા હતા. દરમ્યાન બીજો શખ્સ પણ ત્યાં આવી ચઢ્યો હતો અને બેથી ત્રણ જેટલા લાફા મારીને જાનથી મારી નાંખવાની ધમકી આપીને ત્યાંથી ફરાર થઈ ગયા હતા. આબીદહુસેન ત્યાંથી રેલવે સ્ટેશન પર આવેલી ચોકીએ આવ્યા હતા. જ્યાં બીપીની બીમારી હોય તુરંત જ સારવાર માટે દવાખાને ગયા હતા અને ત્યાંથી સારવાર કરાવ્યા બાદ પરત આણંદ રેલવે સ્ટેશને આવીને પોતાની ફરિયાદ આપી હતી. પોલીસે ગુનો દાખલ કરીને બન્ને શખ્સોને ઝડપી પાડવાના ચક્રો ગતિમાન કર્યા છે.